Mabvi (Knees) zvinoreva chikamu chegumbo panova ndipo panogonya. Kana riri rimwe rinonzi ibvi kana bvi. Pabvi ndipo pane chipfundo (skeletal joint) chegumbo. Munhu ane mabvi maviri, ibvi rimwe pagumbo rega-rega. Chinhemhe chebvi (Knee-cap) kureva pfupa rakavhara ibvi. Chipfundo kana chifundo (skeletal joint) kureva panosangana mapfupa maviri sepabvi, pabendekete kana pagokora. Baila vanoti ivhwi (n. knee) vachireva ibvi. Maconde vanoti lilundi (n. knee) kureva ibvi.